Gedagte vir die dag: Vrygewigheid gebeurFoto: christianheadlines.com Julle ken die ongelooflike goedheid van ons Here Jesus Christus. Alhoewel Hy ryk was, het Hy ter wille van julle arm geword sodat julle deur sy armoede ryk kon word. (2 Korintiërs 8:9) ’n Ruk gelede het ons van ekerk se kant ’n studie oor vrygewigheid en weggee onder Afrikaanssprekendes gedoen. Sowat 86% van die respondente het aangedui dat hulle kerklik betrokke is. 39% van hulle het aan gedui hulle verkies om hulle tyd weg te gee; 31% kies om lewens middele en ander noodsaaklikhede te gee; en 30% mense deel ook hul geld met ander. Oor die motiverings vir weggee, dui 57% mense aan dat die Bybel hulle so leer, terwyl 44% dit doen van weë ’n innerlike oortuiging om goed te doen. Weggee is dus hoog op mense se agenda. Die Nuwe Testament leer ons dat weggee gegrond is in Christus se radikale prys gawe van Homself. Hy wat ryk was, het om ons onthalwe arm geword, skryf Paulus in 2 Korintiërs 8:9. Ten diepste gaan dit nie om die gee van ons besittings nie, maar oor die gee van onsself. Daarom het selfs die armstes onder ons ook iets om te gee.